Unionin tuomioistuimen tuomio (kuudes jaosto) 4.10.2012 – komissio vastaan Espanja
(asia C-403/11)
Jäsenyysvelvoitteiden noudattamatta jättäminen – Direktiivi 2000/60/EY – Vesipiirin hoitosuunnitelmat – Laiminlyönti julkaista vesipiirin hoitosuunnitelmat ja ilmoittaa niistä komissiolle – Laiminlyönti tiedottaa ja kuulla kansalaisia
1.                     Jäsenyysvelvoitteiden noudattamatta jättämistä koskeva kanne – Komission on osoitettava, että jäsenvaltio ei ole noudattanut
jäsenyysvelvoitteitaan – Jäsenyysvelvoitteiden noudattamatta jättämisen osoittavien seikkojen esittäminen – Todistustaakan
siirtyminen kyseessä olevalle jäsenvaltiolle (SEUT 258 artikla) (ks. 20 kohta)
2.                     Ympäristö – Yhteisön vesipolitiikka – Direktiivi 2000/60 – Jäsenvaltioiden velvollisuus julkaista vesipiirin hoitosuunnitelmat –
Velvollisuus kuulla kansalaisia ja ilmoittaa nämä suunnitelmat komissiolle ja asianomaisille jäsenvaltioille – Täytäntöönpanon
laiminlyönti – Jäsenyysvelvoitteiden noudattamatta jättäminen (Euroopan parlamentin ja neuvoston direktiivin 2000/60 13 artiklan 1–3
ja 6 kohta, 14 artiklan 1 kohdan c alakohta ja 15 artiklan 1 kohta) (ks. 21–23 kohta)
3.                     Jäsenvaltiot – Velvoitteet – Jäsenyysvelvoitteiden noudattamatta jättäminen – Sisäistä oikeusjärjestystä koskevia perusteluja
ei voida hyväksyä (SEUT 258 artikla) (ks. 25 kohta)
Aihe
Jäsenyysvelvoitteiden noudattamatta jättäminen – Yhteisön vesipolitiikan puitteista 23.10.2000 annetun Euroopan parlamentin
ja neuvoston direktiivin 2000/60/EY (EYVL L 327, s. 1) 13 artiklan 1, 2, 3 ja 6 kohdan, 14 artiklan 1 kohdan c alakohdan ja
15 artiklan 1 kohdan rikkominen – Vesipiirin hoitosuunnitelmat – Kansalaisille tiedottaminen ja kansalaisten kuuleminen –
Näiden hoitosuunnitelmien ilmoittaminen
Ratkaisu
1)
Espanjan kuningaskunta ei ole noudattanut yhteisön vesipolitiikan puitteista 23.10.2000 annetun Euroopan parlamentin ja neuvoston
direktiivin 2000/60/EY, sellaisena kuin se on muutettuna 11.3.2008 annetulla Euroopan parlamentin ja neuvoston direktiivillä
2008/32/EY 15 artiklan 1 kohdan mukaisia velvoitteitaan,
–      koska se ei ole laatinut 22.12.2009 mennessä vesipiirin hoitosuunnitelmia, Cuenca Fluvial de Cataluñan vesipiiriä lukuun ottamatta,
ja koska se ei ole antanut Euroopan komissiolle ja muille jäsenvaltioille, joita asia koskee, 22.3.2010 mennessä tiedoksi
jäljennöstä näistä suunnitelmista kyseisen direktiivin 13 artiklan 1–3 ja 6 kohdan mukaisesti, ja
–      koska
se ei ole aloittanut 22.12.2008 mennessä kyseisen direktiivin 14 artiklan 1 kohdan c alakohdassa tarkoitettua kansalaisille
tiedottamista ja kansalaisten kuulemista vesipiirin hoitosuunnitelmien osalta koskevaa menettelyä, lukuun ottamatta Cuenca
Fluvial de Cataluñan, Islas Balearesin, Tenerifen, Guadianan, Guadalquivirin, Cuenca Mediterránea Andaluzan, Tinto-Odiel-Piedrasin,
Guadalete-Barbaten, Galicia-Costan, Miño-Silin, Dueron, Cantábrico Occidentalin ja Cantábrico Orientalin vesipiirejä.
2)
Espanjan kuningaskunta velvoitetaan korvaamaan oikeudenkäyntikulut.